open-index/open-wikipedia-markdown huggingface dataset:
เราะชีด-อัล-ดิน-ฮามาดานี

**เราะชีด-อัล-ดิน-ฮามาดานี** หรือ **เราะชีด-อัล-ดิน** ( ) (ค.ศ. 1247 – ค.ศ. 1318) เป็นแพทย์ชาวเปอร์เชีย ที่มีเชื้อสายยิว เราะชีด-อัล-ดินเป็นนักเขียนผู้รู้รอบด้าน และนักประวัติศาสตร์ผู้เขียนตำราประวัติศาสตร์อิสลามเล่มสำคัญชื่อ “Jami al-Tawarikh” (บทรวมพงศาวดาร) เป็นภาษาเปอร์เซีย ซึ่งถือว่าเป็นงานชิ้นสำคัญของงานเขียนประวัติศาสตร์นิพนธ์ (historiography) และเป็นกุญแจสำคัญของเอกสารที่เกี่ยวกับจักรวรรดิข่านอิล (Ilkhanate) ของคริสต์ศตวรรษที่ 13 ถึง 14  ในปี ค.ศ. 1980 หนังสือวิจิตรเล่มนี้ที่เขียนเป็นภาษาอาหรับขายในการประมูลที่ซัทเธอร์บีส์แก่นัสเซอร์ เดวิด คาลิลิ เป็นจำนวนเงินทั้งสิ้น 850,000 ปอนด์ซึ่งเป็นราคาสูงสุดของหนังสือต้นฉบับภาษาอาหรับที่เคยขายกันมา

ความมีความรู้เหมือนสารานุกรมของอารายธรรมต่างๆ ตั้งแต่มองโกเลีย ไปจนถึงเมืองจีน เสต็ปป์สของยูเรเชียกลางไปจนถึงเปอร์เชีย ดินแดนอาหรับ และยุโรป ทำให้เราะชีด-อัล-ดินมีความข้อมูลโดยตรงเกี่ยวกับปลายสมัยมองโกล คำบรรยายในบทเขียนมีเนื้อหาที่ให้ความรู้เกี่ยวกับจักรวรรดิมองโกลที่เน้นในด้านการค้า และบรรยากาศของการแลกเปลี่ยนความรู้ทางวัฒนธรรมและศาสนา ที่เป็นบ่อเกิดของการเผยแพร่ความรู้ความคิดต่างๆ จากตะวันออกมาสู่ตะวันตกและในทางกลับกัน

นักประวัติศาสตร์มอร์ริส รอสซาบีสรรเสริญเราะชีด-อัล-ดินว่าเป็น “บุคคลสำคัญที่สุดในเปอร์เชียระหว่างสมัยการปกครองของมองโกล”

## อ้างอิง

## ดูเพิ่ม
* จักรวรรดิมองโกล 

หมวดหมู่:บุคคลที่เกิดในปี พ.ศ. 1790
หมวดหมู่:แพทย์
หมวดหมู่:นักเขียน
หมวดหมู่:นักประวัติศาสตร์
บี'เดย์แอนโทโลจีวิดีโออัลบั้ม

***บี'เดย์แอนโทโลจีวิดีโออัลบั้ม*** () คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ได้ออกวางจำหน่ายพร้อมกับ *[[บี'เดย์|บี'เดย์ ฉบับดีลักซ์]]* เมื่อวันที่3 เมษายน พ.ศ. 2550

*บี'เดย์แอนโทโลจีวิดีโออัลบั้ม* เคยเป็นสินค้าพิเศษของวอลมาร์ตในสหรัฐอเมริกา แต่ในปัจจุบันได้จำหน่ายในร้านค้าอื่นๆ ดีวีดีนี้ประกอบด้วยมิวสิกวิดีโอที่ได้ถ่ายทำไปแล้วเพื่อโปรโมตซิงเกิลจากอัลบั้ม ("เดจาวู", "ริงดิอลาร์ม", "อีเรเพลสอเบิล", และ "ลิสเซน") ในมิวสิกวิดีโอที่จะเพิ่มเข้าไปในดีวีดีนี้ บียอนเซ่ได้ไปบันทึกวิดีโอมากมายกับเพลงที่เหลืออยู่หรือเพลงทุกเพลงในอัลบั้ม *บี'เดย์* แต่ว่าไม่มีมิวสิกวิดีโอสำหรับเพลง "รีเสนต์เมนต์" ในดีวีดี และอัลบั้มนี้มีระดับยอดขาย 2x แพลตินัม ซึ่งจัดระดับโดยสมาคมผู้ประกอบกิจการเพลงของสหรัฐอเมริกา

## รายชื่อเพลง

* หมายเหตุ: ความยาวของแต่ละมิวสิกวิดีโอนั้น จะรวม 5 วินาทีเป็นอินโทรบัมเบิลบี ยกเว้นเพลง "Green light" ซึ่งต่อมาจากเพลง "Kitty Kat" ดังนั่นเพลง "Green Light" จะไม่มีอินโทร

## อ้างอิง

หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงของค่ายโคลัมเบียเรเคิดส์
สถานีโทรทัศน์ผ่านดาวเทียมมาซิโดเนีย

**สถานีวิทยุโทรทัศน์ผ่านดาวเทียมมาซิโดเนีย** มีชื่อย่อกำกับไว้ว่า **MKTV** เป็นช่องรายการจากมาซิโดเนีย ซึ่งออกอากาศทั่วทุกมุมโลก ได้มีการออกอากาศรายการเป็นที่นิยมกันมากทางช่อง MTV(มาซิโดเนีย) **MKTV Sat** จะครอบคลุม ทั้ง ออสเตรเลีย ยุโรป และอเมริกาเหนือ รวมไปถึงเอเชีย และ ประเทศไทย

## ข้อมูล
* เว็บไซต์สถานีวิทยุโทรทัศน์แห่งชาติมาซิโดเนีย

หมวดหมู่:สถานีโทรทัศน์
หมวดหมู่:สถานีโทรทัศน์ในประเทศมาซิโดเนีย
พันโนเนีย

[thumb|right|300px|จักรวรรดิโรมันในสมัยของ[จักรพรรดิเฮเดรียน (ปกครอง ค.ศ. 117-ค.ศ. 138) แสดงจังหวัดโรมันทางตอนกลางของแม่น้ำดานูบ: "อัปเปอร์พันโนเนีย" (ออสเตรียตะวันออก/สโลวีเนีย) และ "โลว์เออร์พันโนเนีย" (ฮังการีตะวันตก) และกองทหารโรมันสองกองที่ถูกส่งไปยังทั้งสองบริเวณนั้นในปี ค.ศ. 125]]
thumb|300px
**พันโนเนีย** () เป็นจังหวัดโบราณแห่งหนึ่งของจักรวรรดิโรมันที่ทางตอนเหนือและตะวันออกมีแม่น้ำดานูบเป็นเขตแดน ติดต่อไปทางตะวันตกจนถึงนอริคัมและอิตาลีตอนเหนือ ทางด้านใต้เป็นดัลเมเชียและมีเชียตอนเหนือ

พันโนเนียตั้งอยู่ในบริเวณที่ในปัจจุบันคือทางครึ่งตะวันตกของฮังการีและบางส่วนของออสเตรีย โครเอเชีย เซอร์เบีย สโลวีเนีย สโลวาเกีย และบอสเนียและเฮอร์เซโกวีนา

ปัจจุบันคำว่า "พันโนเนีย" มักจะใช้กับบริเวณที่เรียกว่าทรานส์ดานูเบียในฮังการี หรือที่ง่าย ๆ คือฮังการีทั้งประเทศ

## อ้างอิง

*Radomir Popović, Rano hrišćanstvo u Panoniji, Vojvođanski godišnjak, sveska I, Novi Sad, 1995.
*Petar Milošević, Arheologija i istorija Sirmijuma, Novi Sad, 2001.

หมวดหมู่:มณฑลของโรมัน
หมวดหมู่:ประวัติศาสตร์ฮังการี
หมวดหมู่:ประวัติศาสตร์ออสเตรีย
หมวดหมู่:ประวัติศาสตร์โครเอเชีย
หมวดหมู่:ประวัติศาสตร์เซอร์เบีย
หมวดหมู่:ประวัติศาสตร์สโลวีเนีย
หมวดหมู่:ประวัติศาสตร์สโลวาเกีย
หมวดหมู่:ประวัติศาสตร์บอสเนียและเฮอร์เซโกวีนา
หมวดหมู่:รัฐและดินแดนที่ก่อตั้งในคริสต์ศตวรรษที่ 2
คอมมานด์ & คองเคอร์ 3: ไทบีเรียมวอร์ส

***คอมมานด์ & คองเคอร์ 3: ไทบีเรียมวอร์ส*** เป็นเกมวางแผนการรบเรียลไทม์ พัฒนาและจำหน่ายโดยอิเลคโทรนิค อาร์ต วางจำหน่ายสำหรับเครื่อง ไมโครซอฟท์ วินโดวส์, เอกซ์บอกซ์ 360 และแมคโอเอสเท็น และวางจำหน่ายทั่วโลกในเดือนมีนาคม ค.ศ. 2007 สำหรับภาคนี้เป็นภาคต่อของภาค*[[คอมมานด์ & คองเคอร์: ไทบีเรียนซัน]]* โดยเวสท์วูด สตูดิโอ ซึ่งปัจจุบันได้ปิดตัวไปแล้วเมื่อปี ค.ศ. 2003 *ไทบีเรียมวอร์ส* ยังคงประกอบด้วยฝ่ายเดิม คือ กองกำลังพิทักษ์โลก และภราดรภาพแห่งน็อด พร้อมทั้งยังได้เพิ่มเติมฝ่ายใหม่ ซึ่งเป็นสิ่งมีชีวิตต่างดาวรู้จักกันในนามว่า สคริน และภาคเสริมของ *ไทบีเรียมวอร์ส* คือ คอมมานด์ & คองเคอร์ 3: เคนแรธ วางจำหน่ายเมื่อวันที่ 24 มีนาคม ค.ศ. 2008

เรื่องราวของ *ไทบีเรียมวอร์ส* เกิดขึ้นในปี ค.ศ. 2047 ระหว่างสงคราม สงครามไทบีเรียมครั้งที่สาม ซึ่งจุดชนวนของสงครามเกิดจากฝ่าย ภราดรภาพแห่งน็อด เปิดฉากบุกโจมตีฝ่าย กองกำลังพิทักษ์โลก ทั่วโลก ปิดฉากสันติภาพของโลกที่เงียบสงบมานานกว่า 17 ปี

## นักแสดงและตัวละคร

### ฝ่ายกองกำลังพิทักษ์โลก(Global Defense Initiative)
* พลเอก แจ็ค เกรนเจอร์ (Lieutenant General Jack Granger) แสดงโดย Michael Ironside
* ผู้อำนวยการ เรดมอนส์ บอยล์ (Redmond Boyle) แสดงโดย Billy Dee Williams
* ร้อยโทหญิง เคอร์ซี่ เจมส์ (Lieutenant Kirce James) แสดงโดย Jennifer Morrison
* ร้อยโทหญิง แซนดร้า เทลแฟร์ (Lt. Sandra Telfair) แสดงโดย Grace Park

### ฝ่ายภราดรภาพแห่งน็อด(Brotherhood of Nod)
* ท่านศาสดาเคน แสดงโดย Joe Kucan
* คิลเลียน กาต้าร์ (Kilian Qatar)แสดงโดย Tricia Helfer
* อาเจย์ (Ajay)แสดงโดย Josh Holloway

### ฝ่ายสคริน(Scrin)
* โอเวอร์ลอร์ด (Overlord)
* ซุปเปอร์วิเซอร์ (Supervisor)
* หัวหน้า371 (Foreman 371)
* เอไอ (A.I.)
## หมายเหตุ

## อ้างอิง

## แหล่งข้อมูลอื่น
* เว็บไซต์ทางการ ผ่านอินเทอร์เน็ตอาร์ไคฟ์
* 
* 

หมวดหมู่:เกมในเครื่องเล่นเอกซ์บอกซ์ 360
หมวดหมู่:เกมสำหรับวินโดวส์
หมวดหมู่:คอมมานด์ แอนด์ คองเคอร์
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศสโลวีเนีย
หมวดหมู่:วิดีโอเกมที่มีฉากในประเทศอิตาลี
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศอียิปต์
หมวดหมู่:วิดีโอเกมที่มีฉากในประเทศโครเอเชีย
หมวดหมู่:วิดีโอเกมที่มีฉากในประเทศบราซิล
หมวดหมู่:วิดีโอเกมที่มีฉากในประเทศบอสเนียและเฮอร์เซโกวีนา
หมวดหมู่:วิดีโอเกมที่มีฉากในประเทศแอลเบเนีย
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:เกมจากค่ายอิเล็กทรอนิก อาตส์
มาสค์ไรเดอร์ กาโอ

**มาสค์ไรเดอร์ กาโอ** () เป็นคาเมนไรเดอร์ปรากฏตัวในภาพยนตร์ **[[มาสค์ไรเดอร์เดนโอ โอเรทันโจ!]]** ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน

## กาโอ
;มาสค์ไรเดอร์กาโอ / กาโอ แสดงโดย วาตานาเบะ ฮิโรยูกิ (渡辺裕之)
อาชญากรที่วางแผนใช้เดนไลเนอร์ ในการเดินทางย้อนเวลาโดยการปล้น สามารถแปลงร่างเป็น ไรเดอร์กาโอ ได้

## ไรเดอร์กาโอ
:เป็นร่างที่กาโอแปลงร่างด้วยมาสเตอร์พาสสีทองโดยมีพลังสูงสุดและเป็นร่างที่ไม่ใช้อิมาจินเป็นพลังงาน
* **ความสูง**: 198 ซม.
* **น้ำหนัก**: 102 กก.
** **พลังหมัด**: 7 ตัน
** **พลังเตะ**: 6 ตัน
** **ระดับกระโดดสูง**: 25 เมตร
** **ระดับการวิ่ง**: 100 เมตร/ 6.2 วินาที

### อุปกรณ์และพาหนะต่างๆของไรเดอร์กาโอ
:**กาโอเบลท์**
:เข็มขัดแปลงร่างของกาโอ
:**มาสเตอร์พาส**
:**กาโอกัชเชอร์** อาวุธประจำตัวของไรเดอร์กาโอมีความคล้ายคลึงกับเดนกัชเชอร์ของเดนโอ
:* **กาโอกัชเชอร์ ซอร์ดโหมด**
:มีรูปร่างคล้ายกับ เดนกัชเชอร์ ซอร์ดโหมด แต่ตัวใบมีด มีลักษณะคล้ายกับใบเลื่อย และสีของใบมีดเป็นสีน้ำตาล
:**กาโอสไตรเกอร์**

## กาโอไลเนอร์
:**กาโอไลเนอร์**
:รถไฟประจำตัวของ กาโอ รูปร่างหมือนหัวของจรเข้ สามารถยิงลำแสงออกจากปากได้ ถูกทำลายในการต่อสู้โดยความร่วมมือของเดนไลเนอร์และเซโรไลเนอร์

หมวดหมู่:มาสค์ไรเดอร์เดนโอ
มาสค์ไรเดอร์ เนกะเดนโอ

**มาสค์ไรเดอร์ เนกะเดนโอ** () เป็นคาเมนไรเดอร์ปรากฏตัวในภาพยนตร์ **[[มาสค์ไรเดอร์เดนโอ & คิบะ ไคลแมกซ์เดกะ]]** ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน

## เนกาทารอส

## เนกะเดนโอ
:**เนกะเดนโอ** เกิดจากเนกะทารอสแปลงร่างด้วยเข็มขัดเดนโอมีลักษณะคล้ายซอร์ดฟอร์มแต่ต่างด้วยสีและลวดลาย เนกะเดนโอมีพลังเทียบเท่ากับเดนโอ ไคลแม็กซ์ฟอร์ม และสามารถใช้เนกะแก็ชเชอร์ได้ทั้ง4รูปโดยไม่มีการเปลี่ยนฟอร์มแต่อย่างใด
:ชุดเนกะเดนโอ ถูกทำลายโดย คิบะและเดนโอ ไคลแม็กซ์ฟอร์ม ที่ร่วมใจกันใช้ท่าไรเดอร์คิ๊กพร้อมกัน
:***ส่วนสูง**: 190 ซม 
:***น้ำหนัก**: 87 กก.
:***พลังหมัด**: 7 ตัน
:***พลังเตะ**: 8 ตัน

### อุปกรณ์และพาหนะต่างๆของเนกะเดนโอ
:**เดนโอเบลท์**
:**เนกะเดนเบิร์ด**
:**เนกะเดนกัซเชอร์** อาวุธประจำตัวของเนกะ เดนโอมีรูปร่างคล้ายคลึงกับ เดนกัชเชอร์ สามารถเปลี่ยนรูปแบบอาวุธได้ถึง 4 แบบเช่นเดียวกับอาวุธของเดนโอ

## เนกะ เดนไลเนอร์
:**เนกะ เดนไลเนอร์**
:รถไฟประจำตัวของเนกะ เดนโอมีรูปร่างคล้ายคลึงกับ เดนไลเนอร์ โกวคะ แต่มีลวดลายที่ส่วนหัวขบวนแบบเดียวกับเนกะ เดนโอ สามารถเปลี่ยนรูปแบบเป็นโหมดโจมตีได้เช่นเดียวกับ เดนไลเนอร์ โกวคะ

หมวดหมู่:มาสค์ไรเดอร์เดนโอ
มาสค์ไรเดอร์ ยูคิ

**มาสค์ไรเดอร์ ยูคิ** () เป็นคาเมนไรเดอร์ที่ปรากฏในภาพยนตร์ **[[ซาราบะ คาเมนไรเดอร์เดนโอ ไฟนอล เค้าท์ดาวน์]]** ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน

## ชิโร่
;มาสค์ไรเดอร์ยูคิ / ชิโร่ (死郎) แสดงโดย มาสึมุระ ยูคิ (松村 雄基)

## ยูคิ ร่างต่างๆ
### สเกลตันฟอร์ม
:ร่างที่เกิดจากการใช้พลังของโกสต์อิมาจินโดยผู้ที่ถูกสิงร่างคือโนงามิ เรียวทาโร่
:***ส่วนสูง**: 199 ซม. 
:***น้ำหนัก**: 107 กก.
:***พลังหมัด**: 7.5 ตัน
:***พลังเตะ**: 9 ตัน
:***ระดับกระโดดสูง**: 40 เมตร
:***ระดับการวิ่ง**: 100 เมตร/5 วินาที

### ไฮแจ็คฟอร์ม
:ร่างที่เกิดจากการแปลงร่างของชิโร่มีพลังเหนือกว่าร่างสเกลตั้นฟอร์ม
:***ส่วนสูง**: 199 ซม. 
:***น้ำหนัก**: 107 กก.
:***พลังหมัด**: 7.5 ตัน
:***พลังเตะ**: 9 ตัน
:***ระดับกระโดดสูง**: 40 เมตร
:***ระดับการวิ่ง**: 100 เมตร/5 วินาที

หมวดหมู่:มาสค์ไรเดอร์เดนโอ
มาสค์ไรเดอร์ นิว เดนโอ

**มาสค์ไรเดอร์ นิว เดนโอ** () เป็นคาเมนไรเดอร์ตัวหลักของภาพยนตร์ **[[ซาราบะ คาเมนไรเดอร์เดนโอ ไฟนอล เค้าท์ดาวน์]]** และเป็นตัวละครหลักในซีรีส์ภาพยนตร์ของมาสค์ไรเดอร์เดนโอทุกภาค ตั้งแต่ภาคนี้ไป ถือได้ว่าเป็นฟอร์มย่อยพิเศษของมาสค์ไรเดอร์เดนโอ เนื่องจากมีอุปกรณ์แปลงร่างในระบบเดียวกัน

## โนงามิ โคทาโร่
;มาสค์ไรเดอร์ นิว เดนโอ / โนงามิ โคทาโร่ (野上 幸太郎) แสดงโดย ซากุราดะ โดริ (桜田 通)
หลานชายของเรียวทาโร่ เดินทางมาจากอนาคตเพื่อช่วยเหลือเรียวทาโร่ ที่ถูกโกลต์อิมาจิน สิงร่าง

ชื่อโคทาโร่ นั้นคล้ายคลึงกับชื่อเรียวทาโร่ ในวัย 10 ปี (ในตอน โอเร! ทันโจ)

## นิว เดนโอ ร่างต่างๆ
### สไตรค์ฟอร์ม
:เกิดจากการแปลงร่างของโคทาโร่ จุดเด่นที่สีของชุดเกราะจะเน้นไปทางสีน้ำเงินโดยมีสีเงินแซมในเดนเรล หน้าอกคล้ายกับเดนโอ ไคลแม็กซ์ฟอร์มโดยร่างสไตรค์ฟอร์มเป็นร่างที่ไม่มีอิมาจินในการสิงร่างเพื่อใช้พลังจึงมีพลังมากกว่าแพลทฟอร์มของเดนโอ
:ท่าไม้ตายของสไตรต์ฟอร์มมี 2 ท่าคือ **เคาท์เตอร์ สแลช**และ**สไตรค์ สเพิร์ท**
:***ส่วนสูง**: 194 ซม.
:***น้ำหนัก**: 92 กก.
:***พลังหมัด**: 6 ตัน
:***พลังเตะ**: 7 ตัน
:***ระดับกระโดดสูง**: 38 เมตร
:***ระดับการวิ่ง**: 100 เมตร/ 4 วินาที

### เวก้าฟอร์ม
:เกิดจากการรวมของสไตรต์+เดเนบ ทำให้เกิดร่างพิเศษของ นิว เดนโอ ขึ้นมา 
:นิว เดนโอ เวก้าฟอร์ม ปรากฏตัวใน **โชว คาเมนไรเดอร์เดนโอ & [[มาสค์ไรเดอร์ดีเคด|ดีเคด]] NEO เจเนเรชั่น ศึกเรือยักษ์โอนิงาชิมะ** โดยมีลักษณะเด่นในหลายจุดเช่น
::*หน้ากากเป็นรูป V กระจกตาสีดำ  ลักษณะของหน้ากาคล้ายกับเซโรนอส เวก้าฟอร์ม
::*เกราะหน้าอกจะแสดงใบหน้าของเดเนบ 
::*เกราะหัวไหล่เป็นเกราะสีเงิน เดนเรลที่หัวไหล่เป็นสีทองและมีผ้าคลุมไหล่สีเงินปิดทับไว้
::*เกราะแขนและมือเป็นแบบเดียวกับมือของเดเนบ
::*หัวเข็มขัดจะปรากฏเป็นแสงสีเขียว แสดงถึงการสีประจำตัวของเดเนบ
::*ผ้าคลุมหลังสีเงิน ข้างในเป็นสีดำ ส่วนปลายเป็นรูปกลีบดอกไม้
:อาวุธของ นิว เดนโอ เวก้าฟอร์ม เป็น เดนกัชเชอร์ รูปแบบดาบนากินาตะ ซึ่งมีลักษณะคล้ายกับเดนกัชเชอร์ รูปแบบกระบอง แต่จะมีใบมีดยาวสีเขียวเพิ่มขึ้นมา
:ท่าไม้ตาย คือ **แบรนดิส ไดรฟ์**

## อุปกรณ์และพาหนะต่างๆของ NEW เดนโอ
:**นิว เดนโอ เบลท์**
:เข็มขัดแปลงร่างของ NEW เดนโอมีรูปร่างคล้ายกับของเดนโอแต่จะต่างเพียงแค่ส่วนหัวเข็มขัดจากสีเงินเป็นสีทอง
:**มาเช่เท็ดดี้**
:อาวุธที่แปรสภาพของเท็ดดี้โดยตัวอาวุธจะเป็นดาบนดาบสีน้ำเงินขนาดกลาง
:**โมโมทาเคน**
:อาวุธที่แปรสภาพของ *โมโมทารอส* โดยตัวอาวุธจะเป็นดาบ
:**อุราทาซาโอะ**
:อาวุธที่แปรสภาพของ *อุราทารอส* โดยตัวอาวุธจะเป็นคันเบ็ดสีฟ้า
:**คินทาโอโนะ**
:อาวุธที่แปรสภาพของ *คินทารอส* โดยตัวอาวุธจะเป็นขวานขนาดยักษ์สีดำทอง
:**เดนกัชเชอร์**
::**เดนกัชเชอร์ นากินาตะโหมด**
::เดนกัชเชอร์ที่เกิดจากการรวมชิ้นส่วนที่ 1, 2, 3 และ 4 เข้าไว้ด้วยกัน เมื่อประกอบเสร็จเรียบร้อยจะทำให้เดนกัชเชอร์ทั้ง4ส่วนมีขนาดที่ยาวขึ้น มีลักษณะคล้ายกับร็อดโหมด แต่จะเพิ่มใบมีดแบบยาว (จากชิ้นส่วนที่1) และใบมีดเป็นใบมีดสีเขียวขอบเงิน

#### นิว เดนไลเนอร์
:**นิว เดนไลเนอร์**
:รถไฟประจำตัวของ NEW เดนโอ มีรูปร่างคล้ายคลึงกับ เดนไลเนอร์ โกวคะ แต่ตัวโบกี้จะเป็นสีน้ำเงิน

## อ้างอิง

หมวดหมู่:มาสค์ไรเดอร์เดนโอ
ยชุรเวท

[thumb|upright=1.25|หน้าจาก ''วาชสเนยิ สัมหิตา'' ที่พบใน ศุกลยชุรเวท ([ภาษาสันสกฤต อักษรเทวนาครี) เอกสารที่เขียนขึ้นฉบับนี้เริ่มต้นด้วยบทประณมแด่พระคเณศและพระสทาศิวะ (ลัทธิไศวะ)]]
**ยชุรเวท** (สันสกฤต ยชุรฺเวท, यजुर्वेद) เป็นหนึ่งในสี่แห่งคัมภีร์พระเวทในศาสนาพราหมณ์ฮินดู มาจากศัพท์ ยชุสฺ (บทสวดด้วยพิธีกรรม) และ เวท (ความรู้) ประมาณกันว่าประพันธ์ขึ้นเมื่อราว 1,400 - 1,000 ปีก่อนคริสตกาล ส่วนหลักของคัมภีร์นี้เรียกว่า "ยชุรเวทสัมหิตา" มีคาถา หรือมันตระ ที่จำเป็นแก่การกระทำพิธีสังเวยตามความเชื่อในศาสนาสมัยพระเวท และมีการเพิ่มเติมคำอธิบายว่าด้วยการประกอบพิธีต่างๆ 

## สาขา
ยชุรเวทสัมหิตามักจะแบ่งเป็นสองสาขา คือ ศุกล (ขาว) และ กฤษณ (ดำ) มักเรียกกันว่า ยชุรเวทขาว และยชุรเวทดำ ตามลำดับ ทั้งสองคัมภีร์มีบทร้อยกรองที่จำเป็นแก่การประกอบพิธี แต่กฤษณยชุรเวท รวมร้อยกรองส่วนอธิบายขยายความที่เกี่ยวข้อง (พราหมณะ) เข้าไว้ด้วย ส่วนศุกลยชุรเวทนั้นมีคัมภีร์พราหมณะแยกต่างหาก มีชื่อว่า "ศตปถ พราหมณะ" 

## แหล่งข้อมูลอื่น
* Sanskrit Web ดาวน์โหลดได้ฟรี, carefully edited Sanskrit texts of Taittiriya-Samhita, Taittiriya-Brahmana, Taittiriya-Aranyaka, Ekagni-Kanda etc. as well as English translations of the Taittiriya-Samhita etc.
* Albrecht Weber, ''Die Taittirîya-Samhita'' 1871
* Ralph Griffith, ''The Texts of the White Yajurveda'' 1899, full text, (online at sacred-texts.com)
* A. Berridale Keith, ''The Yajur Veda - Taittiriya Sanhita'' 1914, full text, (online at sacred-texts.com)

หมวดหมู่:คัมภีร์ของศาสนาฮินดู
หมวดหมู่:พระเวท
ลายมือชื่อ

[thumb|right|ลายมือชื่ออง[จอห์นแฮนค็อกเป็นที่โดดเด่นที่สุดของคำประกาศอิสรภาพสหรัฐ ในสหรัฐอเมริกา "จอห์นแฮนค็อก" มีความหมายเหมือนกันกับ "ลายมือชื่อ"]]

**ลายมือชื่อ** หรือ **ลายเซ็น** (signature) คือ การเขียนชื่อ ชื่อเล่น นามแฝง หรือสัญลักษณ์ใดๆ โดยตัวผู้เขียนเอง เพื่อแสดงถึงตัวตนผู้เขียนนั้น โดยการอ้างอิงลายมือชื่อนิยมใช้ในการทำนิติกรรม ธุรกรรมทางกฎหมาย เช่น การทำสัญญา การฝากถอนเงิน หรือ ในการบันเทิงที่ ศิลปิน ดารา จะลงชื่อไว้บนผลงานภาพวาด หรือ อัลบั้มเพลง เพื่อให้มีการยืนยันที่มาของผลงาน

หมวดหมู่:การสื่อสาร
ชาวมันเด

**ชนมันเด** หรือ **ชนมันเดน** () หมายถึงกลุ่มชาติพันธุ์ในแอฟริกาตะวันตกผู้พูดภาษามันเดที่กระจัดกระจายทั่วบริเวณ กลุ่มชนชนมันเดพบว่าตั้งถิ่นฐานอยู่ในหลายประเทศ เช่น
*ประเทศเบนิน
*ประเทศบูร์กินาฟาโซ
*ประเทศโกตดิวัวร์
*ประเทศชาด
*ประเทศแกมเบีย
*ประเทศกานา
*ประเทศกินี
*ประเทศกินี-บิสเซา
*ประเทศไลบีเรีย
*ประเทศมาลี
*ประเทศมอริเตเนีย
*ประเทศไนเจอร์
*ประเทศไนจีเรีย
*ประเทศเซเนกัล 
*ประเทศเซียร์ราลีโอน

ทางด้านภาษาภาษามันเดเป็นสาขาหนึ่งของตระกูลภาษาไนเจอร์-คองโก และแบ่งเป็นกลุ่มใหญ่ๆ สองกลุ่ม “มันเดตะวันออก” และ “มันเดตะวันตก” 

ชนมันดิงคาซึ่งเป็นสาขาหนึ่งของชนมันเดได้ชื่อว่าเป็นผู้ก่อตั้งจักรวรรดิโบราณที่ใหญ่ที่สุดของแอฟริกาตะวันตก

## อ้างอิง

หมวดหมู่:กลุ่มชาติพันธุ์ในทวีปแอฟริกา
ชาวซองไฮ

**ชนซองไฮ** () หมายถึงกลุ่มชาติพันธุ์ในแอฟริกาตะวันตกที่เกี่ยวข้องกับชนมันเดผู้พูดภาษาในกลุ่มภาษาซองไฮ (Songhay languages) ที่เกี่ยวพันกับกลุ่มภาษาไนโล-ซาฮารา

ชนซองไฮและชนมันเดเป็นกลุ่มชนที่มีอิทธิพลในจักรวรรดิซองไฮที่มีอิทธิพลทางตะวันตกของซาเฮล ในคริสต์ศตวรรษที่ 15 และ 16 ชนซองไฮตั้งถิ่นฐานอยู่ทั่วไปในมาลีในบริเวณในทวีปแอฟริกาที่เรียกว่าซูดานตะวันตก (Sudan region)

## อ้างอิง

หมวดหมู่:กลุ่มชาติพันธุ์ในทวีปแอฟริกา
มาสค์ไรเดอร์เดนโอ I'm Born!

**มาสค์ไรเดอร์เดนโอ โอเรทันโจ!** () เป็นภาพยบนตร์จากซีรีส์มาสค์ไรเดอร์เดนโอ ออกฉายเมื่อวันที่ 4 สิงหาคม ค.ศ. 2007

## เนื้อเรื่อง
"เดนไลเนอร์" รถไฟแห่งกาลเวลาที่สามารถเดินทางไปในช่วงเวลาต่างๆของเดนโอ ได้ถูกกาโอช่วงชิงไป
และเรียวทาโร่ยังถูกกาโอทำร้ายจนสูญเสียความทรงจำ ก่อนที่เรียวทาโร่จะได้พบกับตัวเองในตอนวัยเด็ก
ขณะเดียวกันกับยูโตะที่เข้ามาช่วย ก็ไล่ตามเดนไลเนอร์จนมาถึงยุคเอโดะ เรียวทาโร่ ฮานะ และ โมโมทารอส
จึงคิดที่จะชิงเดนไลเนอร์กลับคืนมาพร้อมกับเพื่อนๆ ที่อยู่ในนั้น

## ตัวละคร

### ตัวละครในภาพยตร์

## อิมาจิน
### อิมาจินในทีวีซีรีส์
:**โมโมทารอส** พากย์โดย เซกิ โทชิฮิโกะ (関 俊彦)
:**อุราทารอส** พากย์โดย ยูสะ โคจิ (遊佐 浩二)
:**คินทารอส** พากย์โดย เทราโซมะ มาซาคิ (てらそま まさき)
:**ริวทารอส** พากย์โดย สึสึมุระ เคนอิจิ (鈴村 健一)
:**ชิ๊ค** พากย์โดย มิกิ ชินอิจิโร่ (三木 眞一郎)

### อิมาจินในภาพยนตร์

## เพลงประกอบ
* "Yume de Aeta nara..."
ร้องโดย 175R

หมวดหมู่:ภาพยนตร์มาสค์ไรเดอร์
หมวดหมู่:มาสค์ไรเดอร์เดนโอ
หมวดหมู่:ภาพยนตร์ที่ออกฉายในปี พ.ศ. 2550
มาสค์ไรเดอร์เดนโอ & คิบะ ไคลแม็กซ์ เดกะ

**มาสค์ไรเดอร์เดนโอ & คิบะ ไคลแม็กซ์  เดกะ** () เป็นภาพยนตร์ลำดับที่ 2 ของมาสค์ไรเดอร์เดนโอโดยนำไรเดอร์ในปี ค.ศ. 2008 อย่าง มาสค์ไรเดอร์คิบะ มาร่วมแสดงในภาพยนตร์เรื่องนี้ ออกฉายเมื่อวันที่ 12 เมษายน ค.ศ. 2008

ในประเทศไทยลิขสิทธิ์ในการจัดจำหน่ายในรูปแบบ วีซีดและดีวีดี โดยบริษัท ดรีมวิชั่น

## เนื้อเรื่อง
เมื่อพาสของรถไฟเดนใลเนอร์ซึ่งใชเดินทางไปอดีตถูกขโมยไป โนงามิ เรียวทาโร่ (มาสค์ใรเดอร์ เดนโอ) และทุกคนบนรถไฟ เดนไลเนอร์ ไม่ว่าจะเป็น โมโมทารอส อุราทารอส คินทารอส ริวทารอส นาโอมิ โคฮานะ และ โอนว์เนอร์ และ ซึซึกิ ตำรวจหน้าใหม่มาร่วมสืบคดีนี้ด้วย ขณะเดียวกันเนกะทารอส คนร้ายตัวจริงที่ขโมยเอาพาสรถไฟมาแปลงร่างเป็น เนกะเดนโอ ที่มีรูปร่างเหมือนเด็นโอซอร์ดฟอร์มอย่างกับแกะได้ร่วมมือกับคุโรกิผู้ต้องหาที่ตำรวจกำลังตามตัวจับอยู่ ตั้งองค์กรร้ายเพื่อจุดประสงค์ที่หากทำสำเร็จจะเดือดร้อนกันไปทั่วและในองกรค์นั้นได้มีซากุราอิ ยูโตะ (มาสค์ไรเดอร์ เซโรนอส )และเดเนบ ร่วมในองกรค์นั้นด้วยซากุราอิ ยูโตะ และ เดเนบ มาทำอะใรที่องค์กรนี้กันแน่ คุเรไน วาตารุ(มาสค์ใรเดอร์ คิบะ) จึงต้องลัดคิวออกมาช่วย เพื่อผนึกกำลังกำจัดเหล่าร้ายให้ได้ก่อนจะสายเกินแก้

## ตัวละคร
;ซึสึกิ คาซึยะ (鈴木 一哉)
:รับบทโดย มุไร ริวตะ (村井 良大)
;ซึสึกิ คาซึมะ (鈴木 一馬)
:รับบทโดย โมริโมโตะ ริวจิ (森本 亮治)
### แก๊งเนกะทารอส
;เนกะทารอส (ネガタロス) / มาสค์ไรเดอร์เนกะเดนโอ (仮面ライダーネガ電王)
;คุโรกิ เซย์ยะ (黒木 誠也)
:รับบทโดย ทาเคจิ เคนจิ (武智 健二)
;ซาร่า (セーラ)
;ครอว์อิมาจิน (クラウンイマジン)
;พิงค์แรบบิทอิมาจิน (ピンクラビットイマジン)
;ฮอร์สแฟงไกอา (ホースファンガイア)

## เพลงประกอบ
;เพลงปิด
* "Double-Action CLIMAX form" ร้องโดย โมโมทารอส , อุราทารอส ,คินทารอส, ริวทารอส และ เดเนบ

## อ้างอิง

หมวดหมู่:ภาพยนตร์มาสค์ไรเดอร์
หมวดหมู่:มาสค์ไรเดอร์เดนโอ
หมวดหมู่:ภาพยนตร์ที่ออกฉายในปี พ.ศ. 2551
เอ็ด เวสต์วิก

**เอ็ดเวิร์ด "เอ็ด" เวสต์วิก** () เกิดเมื่อวันที่ 27 มิถุนายน ค.ศ. 1987 เป็นนักแสดงชาวอังกฤษ เป็นที่รู้จักในบทบาท ชัค แบส ตัวละครสำคัญในรายการซีรีส์โทรทัศน์อเมริกัน เรื่อง *[[แสบใสไฮโซ]]* เขายังเป็นนักร้องวงอินดี้ร็อกที่ชื่อ เดอะฟิลตียูธ อีกด้วย
## ผลงาน
### ภาพยนตร์

### ละคร

#### นักแสดงรับเชิญ

หมวดหมู่:นักแสดงอังกฤษ
หมวดหมู่:บุคคลจากสตีเวนิจ
ครีป

**ครีป** อาจหมายถึง

;ในทางภาพยนตร์:
* อสูรใต้ดิน คนกินมนุษย์ ภาพยนตร์ในปี 2005

;ในทางดนตรี:
* ครีป (เพลงทีแอลซี) ของวงทีแอลซี
* ครีป (เพลงเรดิโอเฮด) ของวงเรดิโอเฮด
ครีป (เพลงทีแอลซี)

**"ครีป"** เป็นซิงเกิลแรกของวงอเมริกันแนวอาร์แอนด์บีที่ชื่อ ทีแอลซี จากผลงานสตูดิโออัลบั้มชุดที่ 2 ชุด *CrazySexyCool* ออกวางขายเมื่อ 31 ตุลาคม ค.ศ. 1994 ในสังกัดลาเฟซเรเคิดส์ ซิงเกิลขึ้นอันดับสูงสุดอันดับ 1 บนบิลบอร์ดฮอต 100 ยาวนาน 4 สัปดาห์ ถือเป็นซิงเกิลขายดีที่สุดอันดับ 2 ของปี 1995 ตามหลังเพลง "เทกอะบาว" ของมาดอนน่า ทีแอลซียังได้รับรางวัลแกรมมี่สาขากลุ่มหรือคู่ดูโอแนวอาร์แอนด์บียอดเยี่ยม และดัลลัส ออสติน ยังได้รับการเสนอชื่อเข้าชิงในสาขา เพลงอาร์แอนด์บียอดเยี่ยม

"ครีป" ยังติดอันดับ 3 ในชาร์ตฮอต 100 ซิงเกิลประจำปี 1995 ของบิลบอร์ด และยังติดอันดับ 3 ของนิตยสารสปิน ในการจัดอันดับ 20 ซิงเกิลแห่งคริสต์ทศวรรษ 1990

## อ้างอิง

หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2537
หมวดหมู่:ซิงเกิลในปี พ.ศ. 2538
หมวดหมู่:เพลงของทีแอลซี
เทกอะบาว

**เทกอะบาว** () อาจหมายถึง

* เทกอะบาว (เพลงริอานน่า) 
* เทกอะบาว (เพลงมาดอนน่า)
เบลล่า สวอน

**อิซาเบลลา "เบลล่า" มารี สวอน** () ต่อมาคือ **เบลล่า คัลเลน** () เป็นนางเอกในนิยายชุด *[[ทไวไลท์ (ชุดนิยาย)|Twilight Saga]]* ของนักเขียนสเตฟานี่ เมเยอร์ เป็นผู้เล่าเรื่องในมุมมองของตนเองในนิยายทุกภาคของ *Twilight* ยกเว้นในตอน  *[[Midnight Sun]]* ที่เล่าโดยมุมมองของเอ็ดเวิร์ด  เป็นลูกสาวคนเดียวของชาลี สวอน หัวหน้าตำรวจในเมืองฟอร์คส รัฐวงชิงตัน แม่ของเธอเรเน่ แต่งงานใหม่กับฟิล หนุ่มนักเบสบอล เธอต้องการให้แม่มีความสุขโดยการที่เธอต้องมาอยู่กับพ่อ และนั่นทำให้เธอได้พบกับ เอ็ดเวิร์ด คัลเลน แวมไพร์หนุ่มรูปงาม และเพื่อนเก่าสมัยเด็ก เจคอบ แบล็ก มนุษย์หมาป่า ในภาค 3 ของนิยายชุด *Twilight* ได้เริ่มต้นเรื่องราวเกี่ยวกับรักสามเส้าระหว่างเธอ เอ็ดเวิร์ด และเจคอบ

หมวดหมู่:ชุดนิยายทไวไลท์
หมวดหมู่:ตัวละครแฟนตาซี
หมวดหมู่:ตัวละครที่เป็นแวมไพร์
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครภาพยนตร์ที่ปรากฏตัวครั้งแรกในปี พ.ศ. 2551
ขนมเบื้อง

thumb|ขนมเบื้องไทย
**ขนมเบื้อง** เป็นขนมไทยที่มีมาตั้งแต่สมัยโบราณ เชื่อว่ามีมาตั้งแต่สมัยสุโขทัย มีลักษณะเป็นแผ่นแป้ง ส่วนผสมหลัก คือ แป้งข้าวเจ้า ไข่แดง น้ำปูนใส และน้ำตาลปี๊บ มีไส้รสต่าง ๆ มีหลักฐานกล่าวถึงในคำให้การขุนหลวงหาวัดว่า "บ้านหม้อปั้นหม้อข้าวหม้อแกงใหญ่เล็ก และกระทะเตาขนมครกขนมเบื้อง" 
ขนมเบื้องมีหลายแบบ  
* ขนมเบื้องแบบไทยดั้งเดิม มีส่วนผสมหลัก ๆ คือ แป้งข้าวเจ้าและกะทิ ปรุงรสด้วยเกลือเท่านั้น ปัจจุบันไม่ค่อยมีใครทำแล้ว
* ขนมเบื้องไทยแบบชาววัง โดยทั่วไปมี 2 หน้าคือหน้ากุ้งและหน้าหวาน หน้ากุ้งใช้กุ้งแม่น้ำตัวโตสับละเอียดผสมกับพริกไทยและผักชีตำพร้อมมันกุ้ง นำไปผัดใส่น้ำตาล น้ำปลาหรือเกลือให้หอม ปัจจุบันมักเป็นหน้ามะพร้าวใส่สีแดง ส่วนหน้าหวานมีส่วนผสมของฟักเชื่อม ฝอยทองและพลับแห้งที่หั่นบาง ๆ ปัจจุบันมีแต่ฝอยทองกับครีม อย่างไรก็ตามในวังสวนสุนันทา มีหน้าหมูอีกอย่างหนึ่ง ใช้หมูสับคลุกคล้ากับกระเทียม พริกไทย รากผักชีโขลก ใส่พริกขี้หนู นำไปรวนพอสุก
* ขนมเบื้องญวน เป็นขนมที่เข้ามาพร้อมกับเชลยชาวญวนในสมัยรัชกาลที่ 3 ซึ่งถูกกวาดต้อนมาระหว่างสงครามสยาม-เวียดนาม ขนมนี้ทำจากแป้งละลายกับไข่ให้ข้น ตักแป้งเทลงในกระทะที่ทาน้ำมันไว้ แผ่เป็นแผ่นกลม ใส่ไส้แล้วพับกลาง

## ประวัติ
ในสมัยพุทธกาลน่าจะมีการทำขนมเบื้องแล้ว เพราะในหนังสือ "ธรรมบทเผด็จ" กล่าวถึงเศรษฐีโกสิยะซึ่งเป็นคนตระหนี่อยากกินขนมเบื้อง จึงให้ภรรยาขึ้นไปทำขนมเบื้องบนปราสาทชั้นเจ็ดเพื่อจะได้ไม่ต้องแบ่งให้ใคร พระพุทธเจ้า จึงให้พระโมคคัลลานะไปขอรับบิณฑบาตรขนมเบื้อง เศรษฐีให้ทอดขนมชื้นเล็ก ๆ ถวาย แต่ทุกครั้งที่ละเลงแป้ง แป้งจะฟูขึ้นเต็มกระทะ เมื่อเสียดายให้ทำใหม่ก็เป็นแบบเดิมทุกครั้ง สุดท้ายเศรษฐีจึงละความพยายาม ยอมถวายขนมเบื้องไป พระโมคคัลลานะจึงเทศน์เรื่องโทษของความตระหนี่ เศรษฐีและภรรยาได้บรรลุธรรมทั้งคู่ และเปลี่ยนมาเป็นคนใจบุญ

ในพระราชพิธีสิบสองเดือนของรัชกาลที่ 5 กล่าวถึงพิธีในเดือนอ้ายว่า 

การละเลงขนมเบื้องให้สวยงามในสมัยโบราณถือเป็นคุณสมบัติอย่างหนึ่งของกุลสตรี ดังที่ปรากฏในเรื่องขุนช้างขุนแผน ที่นางศรีมาลาและนางสร้อยฟ้าละเลงขนมเบื้องเปรียบเทียบฝีมือกัน และยังมีคำพังเพยกล่าวถึงคนช่างติ คนดีแต่พูดว่า "**อย่าละเลงขนมเบื้องด้วยปาก**"

## อ้างอิง
* สุรีย์ ดารา. วัฒนธรรมอาหารการกิน:บทพิสูจน์ฝีมือสตรีไทยสมัยก่อน. ครัว. 3(28), 92-93 ตุลาคม 2539.
*วิธีทำขนมเบื้องโบราณแบบไทยดั้งเดิม 


หมวดหมู่:อาหารว่าง

หมวดหมู่:อาหารข้างถนนในประเทศไทย
ขนมเบื้องญวน

**ขนมเบื้องญวน** เป็นขนมไทยประเภทหนึ่ง มีที่มาจากอาหารเวียดนาม บั๊ญแส่ว โดยได้รับการดัดแปลงให้ถูกปากคนไทย

## ภาพรวม
ขนมเบื้องญวนเป็นขนมไทยที่มีมาแต่ก่อน คล้ายกับขนมเบื้อง แต่จะมีรสเค็มกว่า คำว่า "ญวน" ในชื่อขนมเบื้องญวนหมายถึง ประเทศเวียดนาม ซึ่งบ่งบอกถึงต้นกำเนิดของอาหารว่ามาจาบั๊ญแส่ว ซึ่งเป็นอาหารเวียดนาม

ขนมเบื้องญวนมีขายตามแผงขายริมถนนและสามารถพบได้ในร้านอาหารในกรุงเทพฯ หลายแห่งที่ให้บริการอาหารไทยและอาหารไทยชาววัง

## อ้างอิง

* 
* 
* 
* 

หมวดหมู่:อาหารจากข้าว
หมวดหมู่:อาหารไทย
โรงเรียนวิทยาศาสตร์จุฬาภรณราชวิทยาลัย สตูล

กระทรวงศึกษาธิการได้จัดตั้งโรงเรียนจุฬาภรณราชวิทยาลัย สตูล ขึ้นเมื่อวันที่ 20  พฤษภาคม 2537 ซึ่งเป็นโรงเรียนหนึ่งในจำนวน 12 โรง ที่จัดตั้งขึ้นเนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เจริญพระชนมายุครบ 3  รอบ ในวันที่ 4 กรกฎาคม  2536 ด้วยสำนึกในพระมหากรุณาธิคุณที่ทรงมีต่องานด้านวิทยาศาสตร์เทคโนโลยี และสิ่งแวดล้อม รวมทั้งพัฒนาคุณภาพชีวิตประชากรของประเทศ ประกอบกับภาวะที่ประเทศชาติต้องการบุคลากรที่มีความรู้ความสามารถด้านวิทยาศาสตร์เทคโนโลยี และสิ่งแวดล้อมไปช่วยพัฒนาในโครงการต่าง ๆ ของรัฐ กระทรวงศึกษาธิการจึงได้จัดตั้งโรงเรียนเพื่อเฉลิมพระเกียรติพระองค์ท่าน โดยมีเป้าหมายในการก่อตั้งโรงเรียนเขตการศึกษาละ 1 โรง รวมทั้งหมด12 โรง เพื่อปลูกฝังและส่งเสริมพร้อมทั้งให้โอกาสแก่เยาชนที่มีความสนใจ มีความสามารถทางด้านวิทยาศาสตร์เทคโนโลยี และสิ่งแวดล้อม ได้ฝึกฝนด้านนี้เป็นพิเศษตั้งแต่เยาว์วัย 

โรงเรียนจุฬาภรณราชวิทยาลัย สตูล เป็นโรงเรียนสหศึกษา เปิดรับนักเรียนประจำทั้งระดับชั้นมัธยมศึกษาตอนต้นและชั้นมัธยมศึกษาตอนปลาย ตั้งปีการศึกษา 2538 โดยในระยะแรกกำหนดให้เรียนที่ วิทยาลัยเกษตรกรรมสตูล อำเภอควนกาหลง จังหวัดสตูล เนื่องจากอาคารยังไม่แล้วเสร็จ และในวันที่ 4 ธันวาคม  2538 ได้ย้ายมาเรียนในสถานที่ปัจจุบัน

## ยุคบุกเบิก "ต้นกล้าแคแสด"
ปี พ.ศ. 2537 สำนักงานสามัญศึกษา ( สศจ. ) จังหวัดสตูล ได้รับหนังสือด่วนจากกรมสามัญศึกษา ว่าให้ดำเนินการหาที่ดินว่างเนื้อที่ประมาณ 50 ไร่ สักหนึ่งแปลงเพื่อจัดตั้งเป็นโรงเรียนวิทยาศาสตร์เฉลิมพระเกียรติองค์สมเด็จเจ้าฟ้าจุฬาภรณ์วลัยลักษณ์ อัครราชกุมารี ของเขตการศึกษา 2 (ยะลา,ปัตตานี,นราธิวาส,สตูล) ขณะนั้น มีท่าน ผอ.อรุณ คงทน เป็นผู้อำนวยการสามัญศึกษาจังหวัด มีอาจารย์ยงยศ ใจสมุทร และ อาจารย์รัชนี งะสมัน เป็นผู้ช่วยผู้อำนวยการสามัญศึกษาจังหวัด

## ผลงานและเกียรติประวัติของโรงเรียน

โรงเรียนวิทยาศาสตร์จุฬาภรณราชวิทยาลัย สตูล เป็นโรงเรียนที่มีชื่อเสียงด้านการส่งเสริมนักเรียนที่มีความสามารถพิเศษด้านวิทยาศาสตร์และคณิตศาสตร์ โดยมีผลงานเด่นในระดับประเทศและนานาชาติ เช่น การแข่งขันโอลิมปิกวิชาการที่นักเรียนสามารถผ่านการคัดเลือกเป็นผู้แทนศูนย์ รวมถึงการมีผลสัมฤทธิ์ทางการเรียนที่โดดเด่น เช่น นักเรียนได้คะแนนสอบ O-NET เต็ม 100 คะแนนในวิชาคณิตศาสตร์ นอกจากนี้ โรงเรียนยังส่งเสริมการพัฒนานวัตกรรมการเรียนการสอนโดยครูมีผลงานทางวิชาการที่เน้นการพัฒนาผลสัมฤทธิ์ของผู้เรียน และยังมีบทบาทในการสนับสนุนชุมชนผ่านกิจกรรมพัฒนาทักษะอาชีพแก่นักเรียนและเยาวชนในพื้นที่

## อ้างอิง

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสงขลา สตูล
หมวดหมู่:โรงเรียนในจังหวัดสตูล
สตูล
หมวดหมู่:สถานศึกษาในอำเภอเมืองสตูล
เคลย์มอร์ (แก้ความกำกวม)

**เคลย์มอร์** () อาจหมายถึง
* เคลย์มอร์ ดาบชนิดหนึ่งที่มีชื่อเสียงของสกอตแลนด์
* กับระเบิดต่อต้านบุคคล เอ็ม18เอ1 เคลย์มอร์
* อสูรสาวเคลย์มอร์ เป็นการ์ตูนญี่ปุ่น ผลงานของโนริฮิโระ ยางิ
* สกอตติช เคลย์มอร์ส ทีมอเมริกันฟุตบอลในเอ็นเอฟแอล ยูโรปา
* *เคลย์มอร์* แบรนด์ของกระเป๋า
* เรือพิฆาตชั้นเคลย์มอร์ เรือพิฆาตชั้นหนึ่งที่ใช้โดยกองทัพเรือฝรั่งเศสในสงครามโลกครั้งที่หนึ่ง

หมวดหมู่:การแก้ความกำกวม
แยกรามคำแหง-สุวินทวงศ์

**แยกรามคำแหง-สุวินทวงศ์** หรือแยกการไฟฟ้ามีนบุรี เป็นสามแยกจุดตัดทางหลวงแผ่นดินหมายเลข 304 (ถนนสุวินทวงศ์) กับถนนรามคำแหง ในพื้นที่แขวงแสนแสบ เขตมีนบุรี กรุงเทพมหานคร

## สถานที่สำคัญใกล้เคียง
* วัดแสนสุข
* การไฟฟ้านครหลวง เขตลาดกระบัง
* การประปานครหลวง สาขามีนบุรี

รามคำแหง-สุวินทวงศ์
รามคำแหง-สุวินทวงศ์
เคเอ็มบีซี

**เคเอ็มบีซี** () เป็นสถานีโทรทัศน์ในแคนซัสซิตี้ ออกอากาศทางช่อง 9 (ดิจิทัล ช่อง 29) เป็นแม่ส่งของเอบีซี ถือหุ้นโดยเฮียตเทเลวิชั่น ดำเนินการร่วมกับ เคซีดับเบิลยูอี เริ่มออกอากาศตั้งแต่ปี พ.ศ. 2496 โดยสถานีนี้เคยเป็นแม่ส่งของซีบีเอสมาก่อนเมื่อ พ.ศ. 2496 - 2498

## ผู้ประกาศ

## ชื่อรายการข่าว

## แหล่งข้อมูลอื่น
* Official Website of KMBC-TV ABC Channel 9

หมวดหมู่:สถานีโทรทัศน์ท้องถิ่นในแคนซัสซิตี้
หมวดหมู่:บริษัทที่ก่อตั้งในปี พ.ศ. 2496
เคนโทรซอรัส

**เคนโทรซอรัส** () ชื่อของมันมีความหมายว่ากิ้งก่าแหลมคม เพราะลำตัวส่วนหน้าของมันมีแผงกระดูกอยู่ ส่วนจากหลังถึงหางของมันมีหนามแหลมคมอยู่ อาศัยอยู่ในยุคจูแรสซิกตอนปลาย ถูกค้นพบในประเทศแทนซาเนีย ขนาดทั่วไปประมาณ 4.5 เมตร (15 ฟุต) มีน้ำหนักประมาณหนึ่งตัน (1.1 ตัน) ลักษณะการเดินสี่ขาตรง อาวุธหลักคือหนามยาวหนึ่งคู่ตรงหาง กินพืชเป็นอาหาร

## การค้นพบ
การค้นพบฟอสซิลชิ้นแรกของ Kentrosaurus ถูกค้นพบโดย :En:Tendaguru Formation ในปี 1909 ถูกค้นพบโดย (:En:Werner Janensch) เมื่อวันที่ 24 กรกฎาคม พ.ศ. 2453 และได้ถูกบรรยายลักษณะโดยนักชีววิทยาเยอรมัน (:En:Edwin Hennig) ในปี พ.ศ. 2458 ชื่อ **Kentrosaurus** ได้ถูกตั้งชื่อเพื่อให้เป็นเกียรติแก่ Edwin Hennig และมาจากภาษากรีก kentron / κέντρονความหมาย "แหลม" หรือ "มีหนาม" และ "กิ้งก่า" / sauros / σαῦρος, [11] เฮ็นนิ่งเพิ่มเฉพาะชื่อ aethiopicus เพื่อแสดงถึงรากเหง้าที่มาจากทวีปแอฟริกา

## แหล่งข้อมูลอื่น
* ''Kentrosaurus'' in The Dinosaur Encyclopaedia  at Dino Russ's Lair
* Stegosauria  from Thescelosaurus.com (Includes details on *Kentrosaurus*, its junior synonyms, and other material)
* ''Kentrosaurus'' from DinoData.org

หมวดหมู่:ไดโนเสาร์ในยุคจูแรสซิก
หมวดหมู่:สเตโกซอร์
สุริยุปราคา 15 มกราคม พ.ศ. 2553

**[[สุริยุปราคา]]วงแหวน 15 มกราคม พ.ศ. 2553** เป็นปรากฏการณ์ทางธรรมชาติ เงามืดพาดผ่านแอฟริกาตะวันออก ได้แก่ สาธารณรัฐประชาธิปไตยคองโก ประเทศเคนยา ก่อนลงสู่มหาสมุทรอินเดีย แล้วขึ้นสู่แผ่นดินบริเวณตอนใต้ของประเทศอินเดีย ตอนเหนือของประเทศศรีลังกา อ่าวเบงกอล ตอนเหนือของประเทศพม่า และไปสิ้นสุดที่ภาคตะวันตกเฉียงใต้ของประเทศจีน

## สุริยุปราคาบางส่วนในไทย
วันที่ 15 มกราคม พ.ศ. 2553 จะเกิดปรากฏการณ์สุริยุปราคาวงแหวน โดยสุริยุปราคาแบบวงแหวนนั้นเกิดจากขนาดปรากฏของดวงจันทร์มีขนาดเล็กกว่าขนาดปรากฏของดวงอาทิตย์ทำให้ดวงจันทร์ไม่สามารถบดบังดวงอาทิตย์ได้จึงเหลือพื้นที่ของดวงอาทิตย์ปรากฏคล้ายวงแหวน โดยสุริยุปราคาครั้งนี้เป็นสุริยุปราคาชุดที่ 141(Saros Series 141) ซึ่งประเทศไทยสามารถมองเห็นได้เป็นสุริยุปราคาบางส่วน โดยภาคเหนือของประเทศจะสามารถสังเกตการเว้าแหว่งของดวงอาทิตย์ได้มากกว่าภาคอื่น โดยสัมผัสแรกเริ่มขึ้นในเวลา 13:50 น. ที่แหลมพรหมเทพ จังหวัดภูเก็ต บดบังมากที่สุดที่ เวลา 15:39 น. ที่ ตำบลนาปู่ป้อม อำเภอปางมะผ้า จังหวัดแม่ฮ่องสอน โดยบดบังร้อยละ 78.15 ของพื้นที่ดวงอาทิตย์ และสิ้นสุดเวลา 17:04 น. ที่อำเภอแม่สาย จังหวัดเชียงราย ส่วนในพื้นที่กรุงเทพมหานคร จะเริ่มสัมผัสแรกเวลา 14:00 น. บดบังมากที่สุดร้อยละ 57.25 ของพื้นที่ดวงอาทิตย์ ในเวลา 15:37 น. และสิ้นสุดเวลา 16:58 น. โดยหลังจากเหตุการณ์นี้แล้วประเทศไทยจะสามารถเห็นสุริยุปราคาบางส่วนอีกครั้งได้ ในวันที่ 21 พฤษภาคม พ.ศ. 2555 ตั้งแต่พระอาทิตย์ขึ้นจากขอบฟ้า

## ภาพ

ไฟล์:(closeup) Solar annular eclipse of January 15, 2010 in Bangui, Central African Republic.JPG|Cropped image of full annular solar eclipse as seen in Bangui, Central African Republic at 05:19:04 GMT (6:19 a.m. local time). The bottom 'noise' are clouds.
ไฟล์:20100115SE.jpg|สุริยุปราคาจากประเทศจีน
ไฟล์:Solar annular eclipse of January 15, 2010 in Bangui, Central African Republic.JPG|สุริยุปราคาวงแหวน สังเกตที่กรุงบังกี ประเทศสาธารณรัฐแอฟริกากลาง เวลา 05:19:14 ตามเวลากรีนิช (6:19 ตามเวลาท้องถิ่น) 


## แหล่งข้อมูลอื่น

* เว็บไซต์ NASA

หมวดหมู่:วิทยาศาสตร์ในปี พ.ศ. 2553
แคม จีกอนเดต์

**แคม จอสลิน จีกอนเดต์** (; () เกิดเมื่อวันที่ 16 สิงหาคม ค.ศ. 1982 เป็นนักแสดงชาวอเมริกัน เป็นที่รู้จักในการแสดงบทเควิน วอลช็อก รายการ *[[The O.C.]]* ทางช่องฟอกซ์ และบทไรอัน แม็กคาร์ธี ในภาพยนตร์เรื่อง *Never Back Down* และในปี 2008 จีกอนเดแสดงบทเจมส์ในภาพยนตร์ดัดแปลงจากนวนิยายดัดแปลงของสเตเฟนี เมเยอร์ เรื่อง *[[ทไวไลท์]]*

## ผลงาน
### ภาพยนตร์

### โทรทัศน์

## รางวัลและชื่อเข้าชิง

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:ผู้ฝึกศิลปะการต่อสู้ชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลจากทาโคมา
หมวดหมู่:บุคคลจากรัฐวอชิงตัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักคราฟมากา
แดลเมเชีย

**แดลเมเชีย** () หรือ **ดัลมาตซียา** () คือภูมิภาคในบริเวณฝั่งตะวันออกของทะเลเอเดรียติกที่ในประเทศโครเอเชียปัจจุบัน บริเวณนี้รวมตั้งแต่เกาะราบทางตะวันตกเฉียงเหนือและอ่าวโคทอร์ทางตะวันออกเฉียงใต้

## อ้างอิง

## แหล่งข้อมูลอื่น

* 
* 
* 
* Dalmacija.hr - Official website of Split-Dalmatian County (in Croatian)
* Dalmatia.hr - Official website of Croatian Tourism Board for Dalmatia
หมวดหมู่:ภูมิภาคในประเทศโครเอเชีย
เอลิซาเบธ เทย์เลอร์

***เดม*** **เอลิซาเบธ โรสมอนด์ เทย์เลอร์**  ( DBE; 27 กุมภาพันธ์ ค.ศ. 1932 – 23 มีนาคม ค.ศ. 2011) หรือ **ลิซ เทย์เลอร์** () เป็นนักแสดงอังกฤษ-อเมริกัน ที่เกิดในอังกฤษ เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล  เป็นที่รู้จักในด้านบทบาทการแสดงอันจัดจ้านและความงาม เช่นเดียวกับการใช้ชีวิตแบบฮอลลีวูด เธอแต่งงานมาแล้วหลายครั้ง เทย์เลอร์ถือเป็นหนึ่งในนักแสดงหญิงที่โด่งดังที่สุดในยุคทองของฮอลลีวูด และถือเป็นคนดังที่โดดเด่นมากคนหนึ่ง เทย์เลอร์ได้รับรางวัลออสการ์ สาขานักแสดงนำหญิงยอดเยี่ยม 2 ครั้ง รางวัลออสการ์เกียรติคุณ 1 ครั้ง รางวัลลูกโลกทองคำ 2 ครั้ง และยังเป็นเจ้าของรางวัลอื่นๆ อีกมาก

สถาบันภาพยนตร์อเมริกัน ได้ให้เทย์เลอร์เป็นนักแสดงหญิงยอดเยี่ยมที่สุดตลอดกาลเป็นลำดับที่ 7

## เสียชีวิต
หลังจากการที่เธอมีปัญหาด้านสุขภาพเป็นเวลานาน เอลิซาเบธ เทย์เลอร์ ได้เสียชีวิตเมื่อวันที่ 23 มีนาคม พ.ศ. 2554 โรงพยาบาลซีดาร์-ไซไน ในเมืองลอสแอนเจลิส รัฐแคลิฟอร์เนีย สหรัฐอเมริกา ด้วยอาการหัวใจล้มเหลว สิริรวมอายุได้ 79 ปี โดยมีบรรดาลูกหลานอยู่เคียงข้างก่อนที่เธอเสียชีวิต ซึ่งก่อนหน้านี้ในช่วงปี ค.ศ. 1990 เธอเกือบเสียชีวิตเพราะโรคปอดบวม เคยต้องเข้าบำบัดอาการติดสุราและยาแก้ปวด รวมทั้งเข้าผ่าตัดเนื้องอกในสมอง

## ผลงาน



## อ้างอิง

หมวดหมู่:นักแสดงอเมริกัน
หมวดหมู่:นักแสดงอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายสวิส
หมวดหมู่:นักแสดงเด็กชาวอังกฤษ
หมวดหมู่:บุคคลจากแฮมป์สเตด
หมวดหมู่:บุคคลจากลอสแอนเจลิส
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้รอดชีวิตจากมะเร็งผิวหนัง
หมวดหมู่:ผู้ได้รับเครื่องราชอิสริยาภรณ์ดีบีอี‎
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:บุคคลจากศาสนาคริสต์ที่เปลี่ยนไปนับถือศาสนายูดาห์
หมวดหมู่:ผู้เขียนอัตชีวประวัติชาวอเมริกัน
หมวดหมู่:ผู้เขียนอัตชีวประวัติชาวสหราชอาณาจักร
หมวดหมู่:ชาวอเมริกันที่นับถือศาสนายูดาห์
ซิดิลลา

**ซิดิลลา** () หรือ **เซดีย์** () เป็นสัญลักษณ์รูปร่างคล้ายตะขอ ( ¸ ) อยู่ใต้พยัญชนะของอักษรละตินบางตัว เพื่อแสดงเสียงที่ต่างไปจากรูปปกติ เช่น ç ในภาษาฝรั่งเศสจะออกเสียงคล้ายเสียง ซ แต่ c จะออกเสียงคล้ายเสียง ค เป็นต้น

## ที่มา
thumb|left|ที่มาของซิดิลลา มาจากตัว z ที่เขียนให้มีหาง
ซิดิลลาในช่วงแรกปรากฏอยู่ร่วมกับอักษร c เท่านั้น โดยมีที่มาจากตัว z ในภาษาสเปนที่เขียนให้มีหางเป็นรูปร่างคล้ายตะขอด้านล่าง ชื่อ cedilla เองก็มาจากคำว่า ceda (ซีตา) ซึ่งเป็นชื่อของอักษรดังกล่าว ในปัจจุบันไม่มีการใช้ cedilla ในภาษาสเปนอีกแล้ว แต่ยังคงมีใช้ในภาษาโปรตุเกส ภาษากาตาลา และภาษาฝรั่งเศส

## Ç
ซิดิลลาใช้กับอักษร c บ่อยที่สุด โดยมักจะใช้เพื่อแยกความแตกต่างกับอักษร c กับ ç เพราะอักษร c ในหลาย ๆ ภาษาจะออกเสียงเป็นเสียงกัก เพดานอ่อน ไม่ก้อง ส่วนอักษร ç จะใช้แทนเสียงเสียดแทรก ปุ่มเหงือก ไม่ก้อง โดยอักษร ç จะใช้แทนเสียงดังกล่าวในภาษาฝรั่งเศส ภาษาโปรตุเกส ภาษากาตาลา ภาษาอุตซิตา และภาษาบาสก์

ในภาษาอื่น ๆ หลาย ๆ ภาษา เช่น ภาษาตุรกี ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษาแอลเบเนีย และภาษา Friulian อักษร ç จะใช้แทนเสียงกักเสียดแทรก หลังปุ่มเหงือก ไม่ก้อง (/tʃ/)

## ซิดิลลากับอักษรตัวอื่น ๆ

นอกจากตัวอักษร ç แล้ว ซิดิลลายังใช้ประกอบกับตัวอักษรอื่น ๆ อีกในหลาย ๆ ภาษา ตัวอักษรที่พบเห็นบ่อยที่สุดคืออักษร ş ซึ่งใช้ในหลาย ๆ ภาษา ได้แก่ ภาษาตุรกี ภาษาโรมาเนีย ภาษาเคิร์ด ภาษาตาตาร์ ภาษาอาเซอร์ไบจาน ภาษาเติร์กเมน ภาษากากาอุซ ซึ่งจะใช้แทนเสียงเสียดแทรก หลังปุ่มเหงือก ไม่ก้อง (/ʃ/)

ในภาษาลัตเวีย ได้ใช้ซิดิลลากับอักษรหลายตัว ได้แก่ ģ ķ ļ และ ņ (ตามตารางทางด้านขวา) เพื่อแสดงลักษณะลิ้นส่วนหน้าสู่เพดานแข็ง อย่างไรก็ตาม เมื่อซิดิลลาประกอบกับอักษร g ซิดิลลาจะเขียนไว้ด้านบนแทน เนื่องจากอักษร g มีหางยาวลงมาด้านล่าง ทำให้เติมตะขอไม่ได้เหมือนอักษรอื่น ๆ

## ซิดิลลากับเครื่องหมายประกอบอักษรอื่น ๆ

หมวดหมู่:อักษรละติน
เกรียตา การ์บู

**เกรตา การ์โบ** (; 18 กันยายน ค.ศ. 1905 – 15 เมษายน ค.ศ. 1990) เป็นนักแสดงชาวสวีเดน-สหรัฐ ในช่วงภาพยนตร์เงียบของฮอลลีวูดและเป็นส่วนหนึ่งในยุคทองของฮอลลีวูด การ์โบเคยได้รับรางวัลออสการ์ รางวัลเกียรติยศในปี 1954 จาก ผลงานการแสดงที่ไม่อาจลืมได้ และในปี 1999 ติดอยู่อันดับ 5 ในการจัดอันดับของสถาบันภาพยนตร์อเมริกันในหัวข้อนักแสดงหญิงยอดเยี่ยมที่สุดตลอดกาล

## อ้างอิง

## แหล่งข้อมูลอื่น

* 
* 
* 
* Greta Garbo Biography – Yahoo! Movies
* Reklamfilmer PUB Greta Garbo, commercials done in 1920 and 1922, Filmarkivet.se, Swedish Film Institute

หมวดหมู่:นักแสดงภาพยนตร์หญิงชาวสวีเดน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากสต็อกโฮล์ม
อิเล็กโทรป็อป

**อิเล็กโทรป็อป** () เป็นแนวดนตรีอิเล็กทรอนิกส์ส่วนใหญ่จะเน้นการใช้งานเครื่องสังเคราะห์เสียง แนวเพลงได้เห็นการฟื้นตัวจากความนิยมและมีอิทธิพล ตั้งแต่ช่วงปลายยุค 2000 "อิเล็กโทรป็อป" เป็นคำย่อมาจาก อิเล็กทรอนิกส์ป็อป (electronic pop)

หมวดหมู่:ประเภทดนตรีอิเล็กทรอนิกส์
ชิน คาเมนไรเดอร์ โปรล็อก

**ชิน คาเมนไรเดอร์ โปรล็อก** () เป็นออริจินัลวิดีโอที่มาจากละครโทรทัศน์โทคุซัทสึชุดมาสค์ไรเดอร์ วางจำหน่ายเมื่อวันที่ 20 กุมภาพันธ์ ค.ศ. 1992

## ภาพรวม
เป็นผลงานที่อยู่ในช่วงฉลองครบรอบ 20 ปีมาสค์ไรเดอร์ แต่ว่าได้เปิดตัวในช่วง 21 ปีแทนซึ่งวันครบรอบ 20 ปีดั้งเดิมคือปี ค.ศ. 1991 แต่ทางบันไดในขณะนั้นได้กล่าวว่า ในปีที่แล้วเป็นช่วงฉลองครบรอบ 25 ปีของอุลตร้าแมนและเพื่อหลีกเลี่ยงความซ้ำซ้อน จึงต้องประกาศครบรอบ 20 ปีเป็นปีนี้แทน ซึ่งผลงานเรื่องนี้ห่างหายจากการถ่ายทำ คาเมนไรเดอร์ BLACK RX ที่สิ้นสุดออกอากาศเมื่อเดือนกันยายน ค.ศ. 1989 เป็นเวลา 2 ปี โดยเรื่องนี้บันไดเป็นผู้ออกทุนในการจัดจำหน่าย ลำดับที่ 11 โดยถูกจัดเป็นภาพยนตร์วิดีโอโดยเนื้อหาเป็นการนำเสนอเกี่ยวกับคาเมนไรเดอร์ที่แท้จริง 

### การสร้าง
โชทาโร อิชิโนโมริ กล่าวถึงผลงานเรื่องนี้ว่าเป็น คาเมนไรเดอร์หมายเลข 0 ที่แท้จริง ซึ่งก่อนหน้านี้เคยกล่าวถึง คาเมนไรเดอร์ BLACK ว่า คาเมนไรเดอร์หมายเลข 0 ที่มีจุดมุ่งหมายเพื่อกลับคืนสู่ต้นกำเนิด โดยเจ้าของต้นฉบับ อิชิโนโมริ ได้นำ คาเมนไรเดอร์หมายเลข 1 มาเป็นต้นแบบ แล้วเปรียบเทียบกับต้นไม้ว่าเป็นลำต้น ส่วนที่เหลือคือกิ่งก้านและใบไม้ โดยหมายเลข 0 หรือ ชิน จึงสอดคล้องว่าเป็นรากของต้นไม้ และข้อความนี้สะท้อนถึงการนำเสนอเกี่ยวกับคาเมนไรเดอร์ที่แท้จริงขึ้นมาอีกครั้ง

และด้วยความมุ่งหมายที่เป็น ผลงานโทคุซัทสึสำหรับผู้ใหญ่ ที่ทำให้แตกต่างจากละครชุดที่ถูกผลิตสำหรับเด็ก จึงได้สร้างผลงานออริจินัลวิดีโอสำหรับผู้ใหญ่ที่ดึงดูดความสนใจในขณะที่เผยแพร่ และ ต้องการที่สร้างคาเมนไรเดอร์ให้เป็นความบันเทิงของผู้ใหญ่ที่สามารถเพลิดเพลินได้ โดยอิชิโนโมริต้องการที่จะสร้างขึ้นด้วยความต้องการที่จะทำเช่นนั้น โดยเน้นมุ่งเป้าไปที่ผู้ใหญ่

แม้ว่าจะเป็นผลงานที่ผลิตในช่วงรัชศกเฮเซย์ แต่สุดท้ายไม่ได้ถูกนับเนื่องจาก มาสค์ไรเดอร์คูกะ ได้ถูกนับเป็นซีรีส์มาสค์ไรเดอร์ยุคเฮเซย์ไปแทน

## เนื้อเรื่อง
คาซามาสึริ ชิน เป็นอาสาสมัครในโครงการทดลองมนุษย์ เกี่ยวกับเรื่องของวิศวพันธุกรรม ทางด้าน DNA และเซลในร่างการของ มนุษย์วัตถุประสงค์หลักของการทดลอง คือ ต้องการสร้างระบบภูมิคุ้มกัน และ สร้างเซล ของมนุษย์ ให้แข็งแรง เพื่อที่จะสามารถต้านทาน
โรคภัยต่างๆ ได้ และจะทำให้วิทยาศาสตร์การแพทย์เกี่ยวกับ มนุษย์ มีความก้าวหน้า ผลที่ตามมาก็คือ โลกในอนาคต มนุษย์ จะไม่ป่วยเป็นโรคที่น่ากลัวต่างๆ และล้มตายได้อย่างง่ายๆ อีกต่อไป องค์กร ดังที่ว่ากันมานี่มีชื่อว่า ISS 
แต่นั่นคือฉากเบื้องหน้า ของการค้นคว้าและ การทดลองครั้งนี้เท่านั้น วัตถุประสงค์ที่แอบแฝงอย่างแท้จริง คือ การทดลอง เปลี่ยนจากคนธรรมดา ให้เป็น อาวุธชีวภาคที่แข็งแกร่ง ไร้เทียมทาน เป็นประโยชน์เพื่อเอาไปใช้งานในการ ทหาร เท่านั้น และ การทดลองที่ว่านี้ เป็นการทดลองใช้ DNA ของตั๊กแตน ฉีดเข้าไปในร่างกายของมนุษย์ เพื่อเปลี่ยนให้เป็นร่างชีวะภาคที่แข็งแกร่งที่สุด
ชิน คือหนึ่งในมนุษย์ทดลอง โดยมี บิดาของเขาเอง เป็นเจ้าของโปรเจค
ดังกล่าวร่วมทำงานอยู่ด้วย จากนั้นได้มีเหตุการณ์ฆาตรกรรม เกิดขึ้นมากมาย จากเรื่องราวดังกล่าวรู้ไปถึง
CIA ที่นำทีมโดย เจ้าหน้าที่หญิง เซร่า จึงทำการสืบสวน ความลับเกี่ยวกับ องค์กร ISS นี้ 

## ตัวละคร
:**คาซามาสึริ ชิน** (風祭真) / **คาเมนไรเดอร์ชิน (นักรบจักรกลลำดับ 3)** (仮面ライダーシン/ 改造兵士レベル 3)แสดงโดย อิชิคาวะ คัตซึอิสะ
:**อาสึกะ ไอ** (明日香 愛) แสดงโดย โนมูระ ยูมิ
:**คาซามาสึริ ไดมง** (風祭 大門) แสดงโดย อิชิฮาเมะ อากิระ
:**ฮิมุโระ อิวาโอะ** (氷室 巌)แสดงโดย ฮาเรดะ ไดจิโร่
จะมีตัวประกอบที่แสดงโดย อ.โชทาโร่ อิชิโนะโมะริ ด้วย

หมวดหมู่:วิดีโอต้นฉบับมาสค์ไรเดอร์ซีรีส์
ปตัญชลิ

**ปตัญชลิ** (เทวนาครี पतञ्जलि) (รุ่งเรืองในราว 150 ปีก่อนคริสตกาล  หรือศตวรรษที่ 2 ก่อนคริสตกาล) เป็นนักปราชญ์ชาวอินเดีย ผู้แต่งโยคสูตร อันเป็นคัมภีร์สำคัญที่รวบรวมสาระในการปฏิบัติโยคะ และยังเป็นผู้ประพันธ์มหาภาษย อรรถกถาหลักที่อธิบายคัมภีร์อัษฏาธยายีของปาณินิด้วย

## แหล่งข้อมูลอื่น

หมวดหมู่:ชาวอินเดีย
กรีก-โรมัน

**โลกกรีก-โรมัน** () ถ้าใช้เป็นคำคุณศัพท์จะเป็นที่เข้าใจโดยนักวิชาการและนักเขียนสมัยปัจจุบันว่าหมายถึงอาณาบริเวณหรือประเทศที่ได้รับอิทธิพลทางวัฒนธรรมโดยตรงหรือมีความเกี่ยวข้องทางภาษา วัฒนธรรม การปกครอง และศาสนาของกรีก และ โรมัน ความหมายโดยตรงคือ “โลกเมดิเตอเรเนียน” ที่มีศูนย์กลางในบริเวณทะเลเมดิเตอเรเนียนและทะเลดำ 

## อ้างอิง

หมวดหมู่:วัฒนธรรม
ทีนอนโตซอรัส

**ทีนอนโตซอรัส** () ชื่อของมันมีความหมายว่า กิ้งก่าเอ็นกล้ามเนื้อ ที่ชื่อของมันมีความหมายแบบนี้เพราะมีเส้นเอ็นแข็งๆ ตั้งแต่หลังไปจนถึงหาง พบในยุคครีเทเซียสตอนต้น ฟอสซิลของมันค้นพบที่อเมริกาเหนือและแอฟริกา ขนาด 5 เมตร เวลายืนมันใช้ขาหลัง เวลาเดินมันจะใช้ขาทั้งหมด อาวุธของมันคือหางที่มีขนาดใหญ่เต็มไปด้วยกล้ามเนื้อของมัน เพื่อใช่ป้องกันตัวจากไดโนนีคัสที่เป็นนักล่ายุคเดียวกับมัน

หมวดหมู่:ไดโนเสาร์ในยุคครีเทเชียส
ภาวะเศรษฐกิจฟองสบู่

**ภาวะเศรษฐกิจฟองสบู่** () คือภาวะที่ราคาของสินทรัพย์ เช่นอสังหาริมทรัพย์หรือหน่วยลงทุนต่าง ๆ เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียมจากการเก็งกำไรที่ทำให้ราคาเพิ่มสูงขึ้นไปเรื่อย ๆ เป็นวงจร และขยายตัวเหมือนฟองสบู่ โดยส่วนใหญ่ภาวะฟองสบู่นี้จะจบลงเมื่อเกิดเหตุที่ทำให้นักลงทุนเลิกคาดหวังว่าราคาจะเพิ่มขึ้นอีก หรือรัฐบาลออกนโยบายเพื่อดึงราคาลงสู่ภาวะปกติ (เช่นการขึ้นอัตราดอกเบี้ย) จึงทำให้การเก็งกำไรและราคาที่สูงกว่าความเป็นจริงลดลง

ราคาสินทรัพย์ในภาวะฟองสบู่ตั้งอยู่บนสมมติฐานว่าราคาจะเพิ่มขึ้นเรื่อย ๆ ดังนั้น เมื่อราคาเริ่มลดลงภาวะฟองสบู่ก็จะหดตัวลงอย่างรวดเร็ว จนทำให้เกิดภาวะฟองสบู่แตก ซึ่งมักจะทำให้เกิดปัญหาหนี้สินเกิดขึ้นตามมา

## ดูเพิ่ม
* ความคลั่งทิวลิป

หมวดหมู่:วิกฤตการณ์การเงิน

หมวดหมู่:ปัญหาเศรษฐกิจ
ดีน มาร์ติน

**ดีน มาร์ติน** () มีชื่อเกิดว่า **ดีโน พอล โครเชตติ** (); 7 มิถุนายน ค.ศ. 1917 – 25 ธันวาคม ค.ศ. 1995) เป็นนักร้อง, นักแสดงและนักแสดงตลกชาวอเมริกันเชื้อสายอิตาลี เขาเป็นหนึ่งในผู้ให้ความบันเทิงชาวอเมริกันที่ได้รับความนิยมและยืนยงที่สุดในช่วงกลางศตวรรษที่ 20 มาร์ตินได้รับฉายาว่า "ราชาแห่งความเท่" มาร์ตินประสบความสำเร็จในอาชีพร่วมกับนักแสดงตลก เจอร์รี ลูอิส โดยทั้งคู่มีชื่อเรียกว่า มาร์ตินและลูอิส ใน ค.ศ. 1946 พวกเขาได้แสดงในไนต์คลับและต่อมาได้ปรากฏตัวทางวิทยุ, โทรทัศน์และภาพยนตร์เป็นจำนวนมาก

มาร์ตินเริ่มทำงานเป็นศิลปินเดี่ยวในฐานะนักแสดง หลังสิ้นสุดการเป็นหุ้นส่วนกับลูอิสอย่างรุนแรงใน ค.ศ. 1956  มาร์ตินก่อตั้งตัวเองในฐานะนักร้อง โดยบันทึกเพลงร่วมสมัยมากมายรวมถึงมาตรฐานจาก เกรตอเมริกันซองบุก เขากลายเป็นหนึ่งในนักแสดงที่โด่งดังที่สุดในลาสเวกัสและเป็นที่รู้จักจากการเป็นเพื่อนกับศิลปิน แฟรงก์ ซินาตราและแซมมี เดวิส จูเนียร์ ทั้งสามคนร่วมกับคนอื่น ๆ ก่อตั้ง แรตแพก

มาร์ตินเป็นพิธีกรรายการวาไรตีทางโทรทัศน์ชื่อ *[[เดอะดีนมาร์ตินโชว์]]* ตั้งแต่ ค.ศ. 1965 โดยมีเนื้อหาเกี่ยวกับความสามารถด้านการร้องเพลงและการแสดงตลกของมาร์ติน และมีลักษณะท่าทางที่ผ่อนคลายและเป็นกันเองของเขา ตั้งแต่ ค.ศ. 1974 ถึง 1984 เขาเป็นโรสต์มาสเตอร์ในรายการ *[[ดีนมาร์ตินเซเลบริตีโรสต์]]* ยอดนิยม ซึ่งดึงดูดคนดัง, นักแสดงตลกและนักการเมือง ตลอดชีวิตการทำงานของเขา มาร์ตินได้แสดงบนเวทีคอนเสิร์ต, ไนต์คลับ, บันทึกเสียงและปรากฏตัวในภาพยนตร์ 85 เรื่องและรายการโทรทัศน์อีกมากมาย

เพลงที่รู้จักกันดีที่สุดของเขา ได้แก่ "อินต์แดตอะคิกอินเดอะเฮด?", "เมโมรีส์อาร์เมดออฟดิส", "แดตส์อะมอเร", "เอฟรีเลิฟส์ซัมบอดี", "ยูร์โนบอดีทิลล์ซัมบอดีเลิฟส์ยู", "สเวย์", และ "โวลาเร"

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ศิลปินสังกัดแคปิตอลเรเคิดส์
หมวดหมู่:ศิลปินสังกัดรีพรีซเรเคิดส์
หมวดหมู่:บุคคลจากรัฐโอไฮโอ
หมวดหมู่:บุคคลจากพิตต์สเบิร์ก
บิง ครอสบี

**แฮร์รี ลิลลิส "บิง" ครอสบี** () (3 พฤษภาคม ค.ศ. 1903 - 14 ตุลาคม ค.ศ. 1977) หรือที่รู้จักกันดีในชื่อ **บิง ครอสบี** เป็นนักร้องนักแสดงโปรดิวเซอร์รายการโทรทัศน์และนักธุรกิจชาวอเมริกัน เป็นหนึ่งในศิลปินทางดนตรีที่ได้รับความนิยมและมีอิทธิพลมากที่สุดในศตวรรษที่ 20 ทั่วโลก เขาเป็นผู้นำในด้านยอดขายแผ่นเสียง การจัดอันดับวิทยุ และรายได้ของภาพยนตร์ ซึ่งถือว่าเป็นหนึ่งในบุคคลที่สำคัญที่สุดในประวัติศาสตร์ เขาเป็นดารามัลติมีเดียคนแรก ซึ่งเป็นหนึ่งใน 33 ศิลปินที่ได้ดาวสามดวงบน Hollywood Walk of Fame: ดวงหนึ่งสำหรับการบันทึก หนึ่งดวงสำหรับรายการวิทยุ และอีกดวงสำหรับภาพยนตร์ เขาเป็นดาราเพลงคนแรกที่ได้รับการขนานนามว่าเป็น "ราชาเพลงป็อป" นักปฏิวัติทางดนตรีคนแรก ไอคอนทางวัฒนธรรมคนแรกที่มีผู้ชมทั่วโลก และเป็นศิลปินเพลงคนแรกที่มีฐานแฟนเพลงทั่วโลกแสดงในภาพยนตร์มากกว่า 70 เรื่องและบันทึกเพลงมากกว่า 1,600 เพลง

ในช่วงตั้งแต่ปี 1934 ถึง 1954 เขาถือเป็นดาราที่หาที่เปรียบไม่ได้ กับผลงานด้านยอดขายแผ่นเสียง เรตติ้งทางวิทยุและรายได้ทางภาพยนตร์ ครอสบียังถูกยกเครดิตให้เป็นศิลปินแรงบันดาลใจให้กับนักร้องส่วนใหญ่รุ่นหลังที่ตามเขามา อย่างเช่น แฟรงก์ ซินาทรา เพอร์รี โคโม และดีน มาร์ติน *นิตยสารแยงก์* ระบุว่าเขาเป็นคนที่มีบทบาทได้การมอบขวัญกำลังใจให้กับทหารอเมริกัน ในช่วงระหว่างสงครามโลกครั้งที่สอง และในระหว่างปีสูงสุดของเขา ราวปี 1948 มีแบบสำรวจระบุว่าเขาเป็น "ผู้ชายที่น่าสรรเสริญที่สุดที่ยังมีชีวิตอยู่" นำแจ็กกี โรบินสันและสมเด็จพระสันตะปาปาปิอุสที่ 12 

เขาเป็นหนึ่งใน ศิลปิน มัลติมีเดีย กลุ่มแรก ๆ เขาอยู่ในอันดับต้น ๆ ของชาร์ตในยอดขายแผ่นเสียง อันดับวิทยุ และรายได้ของภาพยนตร์ตั้งแต่ปี 1930 ถึง 1954 เขาแสดงในภาพยนตร์มากกว่า 70 เรื่อง บันทึกเพลงต่าง ๆ มากกว่า 1,600 เพลง และขายแผ่นเสียงนับพันล้านแผ่นทั่วโลกร่วมกับElvis Presleyศิลปินเดี่ยวที่ขายดีที่สุดในประวัติศาสตร์ &nbsp; &nbsp; ​ สไตล์ของเขามีอิทธิพลต่อนักร้องชายหลายคน เช่นFrank Sinatra ,เพอร์รี โคโมเอลวิส เพรสลีย์จอห์น เลนนอนและ ดีน มาร์ติน เพลง*White Christmas* ของเขา เป็นซิงเกิลที่ขายดีที่สุดตลอดกาลโดยมีมากกว่า 50 ล้านชุดทั่วโลก.ครอสบีลงทุนในการพัฒนาอุตสาหกรรมเพลงในช่วงหลังสงคราม โดยในปี 1947 เขาลงทุนเงิน 50,000  เหรียญสหรัฐกับบริษัทแอมเพกซ์ ที่ถือเป็นบริษัทเทปรีลทูรีลแห่งแรกในอเมริกาเหนือ และครอสบียังเป็นคนแรกที่แสดงอัดเสียงก่อนรายการในรายการวิทยุและบันทึกเสียงในรูปแบบเทปแม่เหล็ก เขามอบตัวอย่าง 200 ตัวอย่างแรกให้เพื่อนของเขา ซึ่งเป็นนักดนตรีคือ  Les Paul ที่ทำให้เขาประดิษฐ์ Multitrack recording 

ในปี 1962 ครอสบีถือเป็นคนแรกที่ได้รับรางวัลประสบความสำเร็จจาก Global Achievement Award เขายังได้รับรางวัลออสการ์ในสาขานักแสดงนำชายยอดเยี่ยมจากบท บาทหลวง ชัค โอ'มัลเลย์ ในภาพยนตร์ปี 1944 เรื่อง *Going My Way* ครอสบียังเป็นคนไม่กี่คนที่มีชื่อจารึกอยู่บนฮอลลีวูดวอล์กออฟเฟมถึง 3 ครั้ง

## อ้างอิง

### บรรณานุกรม
*
*

## แหล่งข้อมูลอื่น

* Bing Crosby's Official Site
* Bing Crosby on Facebook
* Bing Crosby on Twitter
* 

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดเอ็มจีเอ็มเรเคิดส์
หมวดหมู่:ศิลปินสังกัดเดคคาเรเคิดส์
หมวดหมู่:ศิลปินสังกัดเวิร์ฟเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดรีพรีซเรเคิดส์
หมวดหมู่:นักร้องเสียงแบริโทน
หมวดหมู่:บุคคลจากทาโคมา
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
เดวิดกับหัวโกไลแอธ (คาราวัจโจ-โรม)

**เดวิดกับหัวโกไลแอธ** () เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี  

ภาพ “เดวิดกับหัวโกไลแอธ” ฉบับเวียนนาเขียนราวระหว่างปี ค.ศ. 1609 ถึงปี ค.ศ. 1610 เป็นภาพเขียนที่เป็นของคาร์ดินัลสคิปิโอเน บอร์เกเซ ในปี ค.ศ. 1613 การระบุว่าเวลาที่เขียนมีตั้งแต่ ค.ศ. 1605 ไปจนถึงระหว่าง ค.ศ. 1609 ถึง ค.ศ. 1610 ภาพ “เดวิดกับหัวโกไลแอธ” เป็นภาพเขียนภาพหนึ่งที่อาจจะเป็นภาพเขียนภาพสุดท้ายของคาราวัจโจ ใบหน้าของเดวิดที่ดูเศร้าอาจจะสะท้อนอารมณ์ของคาราวัจโจในบั้นปลายของชีวิต ภาพเขียนนี้ทำให้นึกถึงภาพ “การตัดหัวนักบุญจอห์นแบ็พทิสต์” ที่ลา วาเล็ตตา แต่ภาพนี้ขาดสีที่สดใสของภาพ “การตัดหัวนักบุญจอห์น” และเป็นภาพขนาดเล็กที่สร้างความใกล้ชิดกับผู้ชมภาพมากกว่าเมื่อเปรียบเทียบกับงานเขียนชิ้นใหญ่ๆ อื่นๆ ที่คาราวัจโจเขียน

เดวิดดูเหมือนจะมีความรู้สึกขยะแขยงกับการถือหัวของโกไลแอธอยู่บ้าง คาราวัจโจจะใช้หัวของโกไลแอธในการแสดงภาพตนเองและเดวิดก็อาจจะเป็นเช็คโค เดล คาราวัจโจ (Cecco del Caravaggio)  ตามที่บรรยายโดยจิโอวานนิ เปียโตร เบลโลริในปี ค.ศ. 1650 ถ้าหัวของโกไลแอธคือคาราวัจโจจริงก็เป็นการแสดงความรู้สึกขยะแขยงที่คาราวัจโจสื่อออกมาทางภาพ ที่คล้ายกับที่ไมเคิล แอนเจโลทำในภาพ “การตัดสินครั้งสุดท้าย” สำหรับชาเปลซิสติน ที่เขียนใบหน้าที่บิดเบี้ยวทรมานที่เป็นใบหน้าของตนเองบนหนังที่ลอกออกมาจากร่างของนักบุญบาร์โทโลมิว http://commons.wikimedia.org/wiki/File:Last_judgement.jpg แต่ใบหน้าของโกไลแอธของคาราวัจโจเป็นใบหน้าของผู้ที่สิ้นหวัง

สีเงินมอม, ดำและน้ำตาลเป็นสีหลักที่ใช้ในภาพ แสงที่ส่องบนร่างของเดวิดทำให้ดูเหมือนเป็นเด็กข้างถนนที่ถือดาบที่มีรอยเปื้อนเลือดเพียงเล็กน้อยราวกับจะกล่าวว่ามีความชำนาญในการฆ่าคนจนไม่ต้องทำให้เลอะเทอะ กลางหน้าผากของโกไลแอธมีแผลที่เป็นแผลที่คาราวัจโจได้รับเมื่ออยู่ที่เนเปิลส์  บนดาบมีอักษรย่อ “H-AS OS” ที่มาจากภาษาละติน “Humilitas occidit superbiam” (ความถ่อมตัวฆ่าความหยิ่งยะโส) ซึ่งอาจจะเป็นนัยยะของความสำนึกผิดของคาราวัจโจหลังจากที่ได้หนีไปหลังจากที่ไปฆ่าคนจากการทะเลาะเบาะแว้งกัน

## อ้างอิง
 

## ดูเพิ่ม
*คาราวัจโจ
*เดวิด
*โกไลแอธ

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระคัมภีร์
หมวดหมู่:งานสะสมของหอศิลป์บอร์เกเซ